Սիրուն խոսքեր են՝ մտածում եմ ես։ Սակայն Անահիտի ասածները լոկ գեղեցիկ, ականջին հաճո բառերի շարան չեն. իր երկրին, հայրենիքին նվիրված այս հայուհին բազմաթիվ նվիրատվություններ, բարեգործություններ է կատարել։ Բանաստեղծուհին «Անահիտ» արվեստի կենտրոնի նախագահն է և բարեգործական համերգներով, նվերներով հաճախակի է այցելում մանկատներ, ծերանոցներ։ Ուրախացնում է մարդկանց, ջերմացնում սառած սրտերը։